
RAPORT DE SPECIALITATE
privind prelungirea pe o perioadă  de 3 luni, a contractului de închiriere nr. 1618/2020, pentru spaţiul situat în Timişoara SAD 3, str. A. Pacha nr. 5,  încheiat  cu  Societatea Java Coffe House SRL

	Societatea Java Coffe House SRL a adjudecat spațiul cu altă destinație SAD 3, situat în Timișoara, str. A. Pacha  nr. 5, în urma licitație publice cu strigare dsfășurată în anul 2020, încheindu-se contractul de închiriere  nr. 1618/24.08.2020, cu valabilitate până la data de 24.08.2023.
	Prin adresa  înregistrată  cu numărul MTM2023-009096/19.06.2023, a Societății  Java  Coffe 
House  S.R.L, solicită  prelungirea  contractului  de  închiriere  nr.1618/24.08.2020,  având ca obiect spațiul  cu altă destinație SAD3, situat în Timișoara, str. A. Pacha nr. 5.
           Spațiul închiriat în baza contractul de închiriere nr. 1618/2020,  la un tarif de închiriere de 10,5 euro/mp/lună, în suprafață de 46,62 m.p, SAD 3, este situat la parterul imobilului din Timișoara cu intrare din stradă,  strada Augustin Pacha nr.5 (fosta strada Rodnei), proprietar Statul Român, în folosința Sfatului Popular al orașului Timișoara, înscris în CF-ul colectiv nr. 408088-C1 (CF vechi nr.146094), CF-ul individual nr. 408088-C1-U1, nr. top 353/XIX, compus din  1 încăpere la parter și 1 încăpere la subsol cu 3,64 % din părțile comune indivize și 15/405 mp teren în folosință.
 Cererea de prelungire a contractului de închiriere nr. 1618/2020 a fost depusă în termenul de valabilitatea a contractului de închiriere și Societatea Java Coffe House SRL, are achitate la zi obligațiile bugetare.
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 101185,01 şi valoarea de inventar 147.479,00 lei.
Spaţiul a fost verificat prin următoarele adrese ale serviciilor de specialitate:
· Adresa MTM2023—009096/26.06.2023 -   a Compartimentului  Fond Funciar; 
· Adresa  MTM2023-009096/03.07.2023 - a Serviciului Juridic; 
· Adresa  MTM2023-009096/23.06.2023 - a Biroului Clădiri, Terenuri;  
Aşa cum rezultă din extrasul Procesului verbal al şedintei, din 01.08.2023, a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, comisia a avizat favorabil această solicitare şi a hotărât  prelungirea pe o perioadă de 3 luni, a contractului de închiriere nr.1618/2020, până la data de 24.11.2023.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ;  
	 Apreciem că, proiectul de hotărâre privind prelungirea pe o perioadă  de 3 luni, a contractului de închiriere nr. 1618/2020,  pentru spaţiul situat în Timişoara, str. A. Pacha nr. 5, SAD 3 încheiat  cu  Societatea Java Coffe House SRL, pe o perioadă de 3 luni, până la data de 24.11.2023, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

